**Medlemsstatistik i forhold til DIF opgjort pr. 31. december.**

|  |  |  |  |  |  |  |  |
| --- | --- | --- | --- | --- | --- | --- | --- |
| Aldersgrupper | 2018 | 2019 | 2020 | 2021 | 2022 | 2023 | 2024 |
|  |  |  |  |  |  |  |  |
| 0-12 år | 20 | 18 | 15 | 24 | 20 | 13 | 9 |
|  |  |  |  |  |  |  |  |
| 13-18 år | 7 | 12 | 10 | 29 | 40 | 29 | 36 |
|  |  |  |  |  |  |  |  |
| 19-24 år | 28 | 18 | 30 | 50 | 56 | 61 | 71 |
|  |  |  |  |  |  |  |  |
| 25-59 år | 222 | 211 | 238 | 288 | 312 | 305 | 310 |
|  |  |  |  |  |  |  |  |
| +60 år | 321 | 315 | 310 | 320 | 388 | 370 | 355 |
|  |  |  |  |  |  |  |  |
| Long distance | 10 | 11 | 21 | 5 | 5 | 2 | 4 |
|  |  |  |  |  |  |  |  |
| Passive | 14 | 5 | 4 | 4 | 5 | 8 | 3 |
|  |  |  |  |  |  |  |  |
| I alt | 622 | 590 | 628 | 720 | 826 | 788 | 788 |

Medlemsudvikling

Vi fastholdt i 2024, det forholdsvist høje medlemstal på 788, og det betyder også, som I senere vil se, at vi generelt havde et fornuftigt år. I januar 2025 er der desværre forsvundet en stor del af vores nye ynglinge – udover det sædvanlige frafald i klubben. Det betyder et fald i medlemstallet til i dag på 164 til 624.

Mange af de 164 har ikke været medlemmer så længe i 2024, da de efter endt golfskole har meldt sig ind til et nedsat kontingent Sebber og derefter er flyttet til enten Aalborg eller Ørnehøj, så man kan på ingen måde bare gange 164 x 6400 – det er absolut ikke det korrekte tal. Udover nye medlemmer, der er stoppet, så har vi jo hele tiden ældre, der ikke længere magter golf spillet og det er jo også en blandet skare fra Engsløjfen til flex- og fuldtidsmedlemmer, der melder sig ud – i alt havde vi 428 senior fuldtids betalende. Men uanset hvad, så har det givet anledning til panderynker i bestyrelsen med de mange udmeldelser.

Som noget positivt kan nævnes, at vores aldersgennemsnit for første gang i mange år er faldet med 1 år – fra 52,6 til 51,6.

Banen

2024 startede i den grad fantastisk - vejret var med os, vi havde et velfungerende baneudvalg og det fik banen til at stå helt skarpt og flot – selvfølgelig er der altid kritikpunkter, men jeg mener, at vi med vores ressourcer opnåede et meget fint resultat. I løbet af første halvår kom der robotter på ”banen”, og det skulle vi som bestyrelse håndterer.

Vi stod i en situation, hvor der skulle ske noget med vores fairwayklipper og vi mente det var tid til at skifte strategi, så vi lige som mange andre klubber blev mere grønne, og samtidig fulgte med tiden. Det var på det tidspunkt svært at overskue, hvilke konsekvenser det ville få, og derfor var vi i forretningsudvalget enige om at opsige alle kontrakter med vores medarbejdere, selvom vi godt vidste, at det ville have store konsekvenser for den enkelte medarbejder, men en strukturændring gjorde det midlertidigt nødvendigt. Gudskelov er begge medarbejdere ansat igen, og dertil er kommet endnu en greenkeeper, Michael Vestergaard, så på bane området er det ikke kompetencer vi mangler, og det virker til, at de har fundet en god balance, hvor de bruger hinanden på bedste måde – jeg ser frem til 2025.

Som en konsekvens af blandt andet opsigelserne, valgte baneudvalget desværre at trække sig – ja kommunikation er en vanskelig ting, men vi var i forretningsudvalget enige om at det i første omgang drejede sig om de involverede.

Vejret var også med os resten af året – det var en fornøjelse at høre gæster og medlemmer komme ind efter en runde golf.

Tak til vores greenkeepere, tak til frivillige på banen, tak til baneudvalget og tak til vores chefgreenkeeper Christian, for indsatsen og samarbejdet i 2024, på trods af det store pres – det er et flot arbejde I har lavet.

Pro

Kristian er hele tiden blevet en mere og mere integreret del af klubben – han er involveret i sponsorarbejdet, begynderarbejdet, juniorarbejdet, elite arbejdet og nu også en del af sekretariatet. Der udover er han en stor hjælp i det daglige, med håndtering af gæster, golfbox og EDB. Det er også lykkedes os at genoptage samarbejdet med Aalborg Sportshøjskole, hvilket Kristian har en stor del af ære for.

Der har gennem en del år været et projekt kørende med Sofiendalsskolen og det har nu grebet om sig, hvor flere nordjyske skoler har startet noget lignende op. DGU er fra i år gået ind i projektet og selvom det måske ikke er noget der hjælper os her og nu, så er det jo på sigt de unge der skal fører golfsporten videre. Tak til Kristian for et stort arbejde, og jeg skulle også hilse fra Jonas Meyer DGU og sige tak til dig og til klubben.

Ungdom

Julie og Louise startede sidste år et projekt op omkring 3 til 6 årige, som foregår hver lørdag hen over sommeren – det er et spændende og lovende projekt, som har klubbens fulde opbakning og tænk at to golfspillere på nationalt og internationalt niveau pludselig står i spidsen for en ungdoms projekt i Sebber.

Tak for jeres indsats og i sær jeres initiativ.

Shoppen

Da Bente gjorde opmærksom på, at hun ønskede at trække sig fra ansvaret i shoppen (gudskelov i god tid), skulle vi finde en ny løsning og Margit Rasmussen, der i forvejen har været involveret i shoppen gennem flere år, meldte sig heldigvis til at tage ansvaret – stor tak til Bente og Margit og selvfølgelig til alle de damer der dagligt hjælper klubben til en indtægt tæt på 100.000 kr.

Begyndere og rekruttering.

Med det fald i medlemstallet, jeg tidligere omtalte, så kan jeg oplyse, at vi sidste år meldte 132 ind i klubben og det betragtede vi egentlig som en ganske fint tal, men i 2025 vil der jo så blive brug for endnu flere, og selv om det gudskelov strømmer til med begyndere i øjeblikket, så kan vi se på sigt og særligt for 2026, at det kan blive svært at holde indtægter og udgifter, så nogen lunde på nu - hvorfor vi har nedsat en gruppe, der skal se på mulighederne for bedre fastholdelse efter golfskolen og her vil de yngre medlemmer blive en væsentlig del af opgaven.

Vi får fortsat rigtig god feedback fra begynderne, der er til gengæld noget kritik af de begyndere, der er på vores weekendkurser, men der vil blive gjort en ekstra indsats for at stramme op på den etiske del af golf spillet, omvendt er der meget stor efterspørgsel på de weekend kurser.

Tak til Lene Krath og alle der har med begynderne at gøre – herunder mentorer og elitespiller, der hjælper om mandagen, samt klub 9 om onsdagen.

Elite

Efter en fantastisk sæson i 2023 med to hold i 3. division, så måtte vi se herreholdet rykke tilbage i 4. division, hvorimod damerne fastholdt deres plads og faktisk var tættere på oprykning end nedrykning – det er godt gået piger og det bliver spændende at følge begge hold i den kommende sæson.

Sponsor og Marketing

Vi har hvert år en ikke ubetydelig indtægt via vores sponsorer og i 2024 var det igen en stigende tendens. Selvom flere sponsorer tager deres sponsorater op til revision, så er det jo dejligt, at vi kan øge sponsoraterne flere år i træk. Det skyldes selvfølgelig et sponsorudvalg, der hele tiden er opsøgende – og tusind tak for en kæmpe indsats til sponsorudvalget.

Jeg håber fortsat, at vores medlemmer støtter vores sponsorer, på samme måde som de støtter os, der skal lyde en stor tak til vores sponsorer for 2024 og jeg håber vi fortsætter samarbejdet i 2025, selv om vi allerede ved, at der er nogen sponsorer, der er faldet fra, men der er stadig mulighed for at nye kommer til.

Turneringer

Sikke nogle flotte turneringer vi har afholdt i år – det er et turneringsudvalg – der virkelig kæmper for sagen og husk at klubbens fællesskab, det ligger blandt andet i det vi foretager os sammen. Der er turneringer, hvor alle vil være med af forskellige årsager, men lad os deltage for fællesskabet og klubben, det er jo i sidste ende det der betyder mest. Kom og støt op om vores turneringer og deltag i vores klubmesterskab – det er for alle.

Jeg vil rette en stor tak til turneringsudvalget for deres indsat i 2023 – det er et flot arbejde.

Husudvalg og sekretariat

Ja sekretariatet er meget forandret og ikke helt så tilgængeligt som det har været, men vi forsøger hele tiden at forbedre den service vi kan tilbyde. I 2025 vil Kristian være meget til stede tirsdage, onsdage og torsdage, ligesom vi vil fastholde bestyrelsens tilstedeværelse i weekenderne. Jeg håber I vil bruge vores mail, så meget som muligt, men der skal også være en mulighed for personlig kontakt.

Når der er mange greenfeegæster eller arrangementer, så vil der være personale tilstede, men det ville selvfølgelig være dejligt, hvis der altid var en person, man kunne henvende sig til, det er der så ikke – jeg håber forsat at det kan opfylde vores behov, da det er en tung post, hvis vi skal ansætte en fast sekretariatsmedarbejder. Derudover vil jeg henvise til, at der er mange kompetente medlemmer tilstede som i kan henvende jer til, hvis der er noget her og nu.

Med hensyn til arrangementer i klubhuset, så går det rigtig godt og det skyldes jo alene, at en masse frivillige deltager i arbejdet – det være sig i køkkenet, borddækning, tilsyn med toiletter og vedligeholdelse af udenomsarealer – det er så vigtig – at vi laver et godt produkt, som vores gæster kan li’ og det tyder alt på at de kan. Tusind tak til alle de frivillige, der hele tiden holder klubhuset i gang, for både gæster og medlemmer, og som den bedste ros, så ligger vi helt i top blandt golfhæftets gæster, med hensyn til vores service over for gæster. Det er altid dejligt at høre.

Gaver

Siden 2018 har vi hvert år anmodet medlemmerne om at bidrage med en gave på 200,- kr., så vi kunne søge om delvis momskompensation. Der har været en kæmpe opbakning til projektet, og det har resulteret i betydelige beløb i de forgangne år, som absolut har været afgørende for en fornuftig økonomi. Jeg håber, I igen vil bidrage med en gave i 2025, da det er et fantastisk bidrag til klubben. Tusind tak for alle bidragene og nyd de ombetrukne stole, som er et resultat af vores gaveindsamling.

Hole-in-one

Jeg vil gerne opfordre til, at I støtter op omkring hole-in-one foreningen – selvfølgelig fordi I dermed har mulighed for at score en net sum oven i glæden ved, at I har lavet et hole-in-one, og skulle det mod forventning ikke lykkes, så glæd jer over at pengene går direkte til vores ungdomsarbejde. Tak til Hanne for dit arbejde med Hole in One og de nye initiativer du kommer med – for at fremme tilslutningen.

Økonomi og bestyrelse

Bestyrelsen er meget fokuseret på 2026, da vi mener der er en god balance for 2025, men om yderligere et år, så vil der være betalinger, der kan gøre det svært at holde det nuværende budget. Vi afholdte i tirsdags et ekstraordinært bestyrelsesmøde, med fokus på indtjening og reducering af udgifter. De fleste af vores største udgifter er jo allerede låst mange år frem, så det er jo ikke der mulighederne er, men vi kunne nu nok spare en del på dieselolien ved ikke at klippe steder, hvor det ikke har indflydelse på spillet, det er en proces, der allerede er startet, men den vil vi have meget fokus på i det kommende år. Det er nærmest en vind – vind situation, biodiversitet/co2 regnskab og økonomiske besparelser, hvad I hver i sær vælger at kalde det er underordnet, men i 2030 så kommer alle golfbaner til at kalde det miljø – for så træder der co2 regnskab og yderligere krav til brug af sprøjtemidler i kraft – på den måde er vi godt i gang.

På indtægtssiden er der selvfølgelig kontingenter vi kan regulere og det kommer vi også til, samtidig med at vi vil forsøge at gøre en indsats for yderligere fastholdelse af ny medlemmer.

Vi vil gøre mere for at forbedre vores service overfor gæster og medlemmer blandt andet ved at genindføre baneservice, og her taler vi alene om service ikke kontrol.

Vi vil nedsætte en gruppe der koncentrerer sig om søgning gennem fonde, der er alt for mange penge vi går glib af her – det bliver et nyt og meget vigtigt fokusområde.

Der er allerede nogle ideer vedr. sponsorer og det vil vi også følge yderligere op på.

Vi snakker om at oprette en webshop i forbindelse med shoppen, så det blandt andet ville være muligt at købe gavekort på nettet til vores shop.

Rigtig mange ideer og rigtig meget der skal holdes fast i, så en kommende bestyrelse har rigeligt at give sig til, men det er selvfølgelig også meningen med en bestyrelse.